กฎกระทรวง ฉบับที่ 10 (พ.ศ.2538)  ออกตามความในพระราชบัญญัติคุ้มครองผู้ประสบภัยจากรถ พ.ศ.2535
กฎกระทรวง
กฎกระทรวง
ฉบับที่
๑๐ (พ.ศ. ๒๕๓๘)
ออกตามความในพระราชบัญญัติคุ้มครองผู้ประสบภัยจากรถ
พ.ศ.
๒๕๓๕
 

อาศัยอำนาจตามความในมาตรา ๕ และมาตรา ๘ (๔)
แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕
รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้

ข้อ ๑ ให้รถจักรยานยนตร์ที่จดทะเบียนไว้ก่อนวันที่
๕ เมษายน ๒๕๓๖ไม่ต้องจัดให้มีประกันความเสียหายตามมาตรา ๗
จนกว่าจะถึงกำหนดเสียภาษีประจำปีตามกฎหมายว่าด้วยรถยนตร์ครั้งต่อไปของรถจักรยานยนตร์ดังกล่าวแต่ละคัน

ข้อ ๒[๑] กฎกระทรวงนี้ให้ใช้บังคับตั้งแต่วันที่ ๒๓
มีนาคม ๒๕๓๘ เป็นต้นไป


ให้ไว้
ณ วันที่ ๑๗ กันยายน พ.ศ. ๒๕๓๕
อมเรศ
ศิลาอ่อน
รัฐมนตรีว่าการกระทรวงพาณิชย์
หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากกำหนดเวลาผ่อนผันให้รถจักรยานยนตร์ที่จดทะเบียนไว้ก่อนวันที่ ๕ เมษายน
๒๕๓๖ ยังไม่ต้องจัดให้มีประกันความเสียหายสำหรับผู้ประสบภัยตามกฎกระทรวง ฉบับที่ ๙
(พ.ศ. ๒๕๓๖) ออกตามความในพระราชบัญญัติคุ้มครองผู้ประสบภัยจากรถ พ.ศ. ๒๕๓๕
จะสิ้นสุดลงในวันที่ ๒๒ มีนาคม๒๕๓๘
ดังนั้น เพื่ออำนวยความสะดวกให้แก่เจ้าของรถจักรยานยนตร์ซึ่งมีเป็นจำนวนมากกว่าแปดล้านคันและบริษัทประกันภัยในการรับประกันภัย
โดยกระจายกำหนดระยะเวลาการประกันความเสียหายออกไปให้แก่เจ้าของรถจักรยานยนตร์ทั่วประเทศ
สมควรผ่อนผันให้รถจักรยานยนตร์ดังกล่าวต้องจัดให้มีการประกันความเสียหายสำหรับผู้ประสบภัยเมื่อรถจักรยานยนตร์ดังกล่าวถึงกำหนดเสียภาษีประจำปีครั้งต่อไป จึงจำเป็นต้องออกกฎกระทรวงนี้
































นันทพล/ปรับปรุง
๘
ธันวาคม ๒๕๔๙

[๑]
ราชกิจจานุเบกษา.เล่ม ๑๑๒/ตอนที่ ๑๑ก/หน้า ๙/๒๓ มีนาคม ๒๕๓๘